《角招 怀半塘日下》
清代·朱祖谋

送君后。沧江晚、望风几度搔首。雁边寒讯逗。破驿老枫，游倦时候。

天涯未负。怕负却、十围垂柳。素石清泉尽有。奈今夕，玉关情，祓清愁无酒。

知否。乱尘涨袖。夷歌野哭，销得残阳骤。庚郎魂断久。

迸入江南，玉龙哀奏。冰霜共守。剩一抹、峰眉依旧。

梦咽西窗烛瘦。待商略、白鸥心，回肠又。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。